ചേവായൂരില് ബസില് കൂട്ടബലാത്സംഗത്തിന് ഇരയായ യുവതിയുടെ അമ്മ മരിച്ച നിലയില് മൃതദേഹത്തിന് മൂന്ന് ദിവസത്തെ പഴക്കം കോഴിക്കോട് : ചേവായൂരില് ബസില് കൂട്ടബലാത്സംഗത്തിന് ഇരയായ പെണ്കുട്ടിയുടെ അമ്മയെ മരിച്ച നിലയില് കണ്ടെത്തി. പൂളക്കടവിനടുത്ത് പത്രോണി നഗറിലെ വീട്ടിനുള്ളിലാണ് ഇന്ന് രാവിലെ മരിച്ച നിലയില് കണ്ടെത്തിയത്. മൃദേഹത്തിന് മൂന്ന് ദിവസത്തെ പഴക്കമുണ്ടായിരുന്നു. പുഴുവരിച്ച നിലയിലായിരുന്നു. ഇന്ന് രാവിലെ നാട്ടുകാര് വിവരമറിയിച്ചതിനെ തുടര്ന്ന് പോലീസ് സ്ഥലത്തെത്തി നടപടികള് പൂര്ത്തിയാക്കി. പീഡനത്തിന് ഇരയായ യുവതിയെ സാമൂഹ്യനീതി വകുപ്പിന്റെ നിര്ദ്ദേശപ്രകാരം മറ്റൊരു കേന്ദ്രത്തില് പാര്പ്പിച്ചിരിക്കുകയാണ്. ജൂലൈ 21 നാണ് മാനസിക വെല്ലുവിളി നേരിടുന്ന യുവതിയെ നിര്ത്തിയിട്ട ബസിനുള്ളില് വെച്ച് മൂന്ന് പേര് ചേര്ന്ന് ബലാത്സംഗം ചെയ്തത്. വീട്ടില് നിന്നും പിണങ്ങി ഇറങ്ങിയ യുവതിയെ ഇരുചക്ര വാഹനത്തില് കയറ്റി മെഡിക്കല് കോളേജിനു സമീപം മുണ്ടിക്കല്ത്താഴം കോട്ടാപറമ്ബ് ഷെഡില് നിര്ത്തിയിട്ട ബസിലെത്തിച്ചാണ് ബലാത്സംഗം ചെയ്തത്. പീഡനത്തിന് ശേഷം ഹോട്ടലില്നിന്ന് ഭക്ഷണം വാങ്ങികൊടുത്ത് സംഘം യുവതിയെ കുന്ദമംഗലം ഓട്ടോസ്റ്റാന്ഡിനടുത്ത് ഇറക്കിവിടുകയും ചെയ്തിരുന്നു. സംഭവത്തില് കുന്ദമംഗലം സ്വദേശികളായ മലയൊടിയാറുമ്മല് വീട്ടില് ഗോപീഷ് 38, പത്താംമൈല് മേലേപൂളോറ വീട്ടില് മുഹമ്മദ് ഷമീര് 32 എന്നിവരെ പോലീസ് അറസ്റ്റ് ചെയ്തിരുന്നു. രണ്ടാം പ്രതി ഇന്ത്യേഷ് കുമാറിനെ പിടികൂടാനായിട്ടില്ല. തുടര്ന്ന് പോലീസ് നടത്തിയ അന്വേഷണത്തില് യുവതി നേരത്തെയും പീഡനത്തിന് ഇരയായിട്ടുണ്ടെന്ന് തെളിഞ്ഞു. കുതിരവട്ടം മാനസികാരോഗ്യ കേന്ദ്രത്തില് നിന്ന് ചികിത്സ തേടിയിരുന്ന യുവതി രോഗം കലശലാകുമ്ബോള് ഇടയ്ക്കിടെ വീട് വിട്ടിറങ്ങാറുണ്ട്. ഇത്തരത്തില് വീട് വിട്ടിറങ്ങിയപ്പോള് താന് നേരത്തെയും പീഡനത്തിന് ഇരയായിട്ടുണ്ട് എന്നാണ് യുവതി അന്വേഷണ സംഘത്തോട് വെളിപ്പെടുത്തിയത്.